Penerimaan CPNS LAPAN Online (25 Sept s.d. 2 Okt 2010) | Cyberlampung
Penerimaan CPNS LAPAN Online (25 Sept s.d. 2 Okt 2010)
Posted on 26 September 2010 by Akew
Filed under: CPNS(D) 2010 | Tagged: CPNS, CPNS 2010, CPNS LAPAN, cpns oktober, CPNS September, Info CPNS 2010, Lowongan CPNS 2010, LOWONGAN KERJA, Penerimaan CPNS 2010 |
« Penerimaan CPNS Badan Koordinasi Keamanan Laut RI (Bakorkamla) 2010 Penerimaan CPNS Badan Narkotika Nasional (BNN) 2010 » Loop Scrunchie in Pale Pink Sprinkles – In Pursuit Mobile Boutique | Women's Apparel & Accessories Saint John New Brunswick
Loop Scrunchie in Pale Pink Sprinkles Funkadelic - Alice In My Fantasies Tab Online | UG Plus @ Ultimate-Guitar.com
Easiest way to learn “Alice In My Fantasies”
“Alice In My Fantasies” by Funkadelic
To play “Alice In My Fantasies” start Tab Pro Free trial Skryfoefening | Thulana
Category Archives: Skryfoefening
Click here to translate this: Copy and paste
In deelname van Share Your World 2016 #14–Die uitdaging is in Engels maar ek dop die ding om in Afrikaans.
Onthou hierdie is ‘n kamma wêreld so die antwoorde weërspieël nie noodwendig my realiteit nie…
Sou jy iemand kon huur om jou te help, sou dit wees vir skoonmaak, kook of tuinwerk?
Definitief kook en tuinwerk, miskien skoonmaak so nou en dan.
My Vrystaatman is beslis ‘n “foodie” en sy Ma het ‘n skitterende ding met beide van haar seuns in die kombuis aangevang. Hulle kook en braai en bak en maak en eksperimenteer. My Ma het destyds een van haar menigte wyshede kwytgeraak en my ore was toevallig oop. Sy het gesê: “As ‘n man vroetel in die kombuis, maak jou self tuis op ‘n kombuisoppervlak, komplimenteer hom en skink vir hom ‘n glas rooiwyn.” Maar ek hoef hom nie te betaal nie 🙂 Al wat ek moet doen is om seker te maak daar’s iets eksoties soos Volstruisvleissnitte, interessante kaas of witwarm rissies vanaf vreemde plekke. Dan snuffel hy ‘n resep op die internet of vanuit ‘n kookboek. Mens kan letterlik sien hoe die ratte en wiele beginne klik en draai soos wat hy beplan aan iets ‘anders’ in die kombuis.
Ons was gelukkig genoeg om in Nairobi te woon toe my kinders piepklein was. Ek was ewig dankbaar vir Anthelum ons ‘house-boy’ wat soos ‘n wafferse Butler of huiskneg, gekook en die huis sprankelind gehou het. Jare later onthou ons hoeveel moeite hy gedoen het met die kinders se kos. Soveel so dat ek nooit die kans gekry het om een enkele botteltjie Purity aan te koop nie. Hy was elke sent die moeite werd. Ek sal GROOT geld betaal vir iemand wat wéét hoe om my huishouding te behartig sodat ek meer kwaliteit-tyd met my kinders en man kan deurbring. Miskien moet ek die voorstel aan Ouma maak…teen betaling!
Toe ons die plaas koop was Matteas reeds vir agt jaar op die plaas woonagtig. Hy is ‘n opgeruimde werker wat selfs ‘n besemstok in die grond kan druk en weer aan die groei kan kry. Groen vingers en vroeë oggende is so reg in sy kraal. Hy’s op sy gelukkigste as hy iets kan plant en as hy in die grond kan vroetel. En als wat hy sy hande aanslaan groei welig. Onlangs het ek hom gevra wat wil hy self graag plant en sonder om te skroom het hy verklaar: “mielies”! Nou groei daar welige mielies teen die heining af, tussen die tamaties en al om die Yukka plante!
Groente in die tuin
Wat maak jou die hardste en lekkerste lag?
Ons diere op die plaas wat in harmonie probeer saamleef. Die boerboel het ‘n gunsteling skaap waarmee hy soms speel. Hy neem sulke halfhartige wol hap byte van die skaap, dan spring die skaap om, en jaag die hond in sirkels. Dis ‘n gekopstampery en gespringery en ‘n gehollery in sirkels.
Ons het so langhaar wolkat wat die honde lê en inwag op meubels. Sodra die honde niksvemoedend verby stap bespring sy die honde en die gespelery wat dit afgee kan enige iemand se dag ophelder.
Die lammers en jong kalwers het ook mos maar so bokspring ding wat hulle aanvang. Sodra daar ‘n reuk van reën iewers n die lug hang raak almal mos verspot.
Elke nou en dan bekyk ek iets op You Tube wat my aan die giggel het. Ek hou in besonder daarvan as iemand andere se verwagtings uit oortref.
As kind, wat was jou gunsteling kos?
Gebraaide geelmielies op die rooster met dik botter en baie sout.
Lys vyf van jou gunsteling blomme of plante.
Bloupers krismisrose, Pienk appelkoosbloeisels,
Magnolia blomme, immergroen Ficus bome wat roer in die wind, Bloekombome wat hoogstaan en ‘n tapyt van blare afgegooi het.
Bonus vraag:In hierdie week – waarvoor was jy dankbaar? ~
Onlangs het ek verfklasse opgeneem – die kunstenaar is baie geduldig en talentvol. Ek is dankbaar om die tyd en geleenthid te hê om iets nuuts aan te leer.
~ in die komende week waarna sen jy uit?
My seun gaan op sy eie reis en vir ‘n vriendin, en sy suster gaan kuier. Beide van hulle is in ander lande as waar hy tans woon. Ek is dankbaar vir die geleentheid wat hy kry om jonk te wees en iets opwindend na uit te sien.
This entry was posted in Expat Living, Skryfoefening and tagged Afrikaans, bloeisels, mielies, Nairobi, rooiwyn, verflesse on April 12, 2016 by Daniël Bezuidenhout.
In opdrag van Toeka-Tokkel nr. 10 :Oefening
My oudste boet was altyd geheimsinnig, hy kon homself vermaak en in die proses homself gate uit geniet. Iewers op die plaaswerf het hy ‘n reuse rondeneus enjinkap opgespoor; dit met die vaal donkie na die plaasdam gesleep. In die middae na skool het hy weggesluip en alleen in die enjinkap op die dam rondgeroei. Natuurlik het ek uitgevind en op die wal gestaan en kerm:” ek wil saam…!” So in die roei het meer en meer water in die enjinkap ingespoel. In die middel van daai plaasdam het die blerrie ding onder ons gesink en ek het so-te-sê verdrink. My Pa het ons gatvelle afgetrek.
Na die plaasdam versuipery, was moes ek heeldag aanhoor “Nee, jy kan nie saamspeel nie want jy’s ‘n meisiekind.” Voordat ek enige in enige gespelery kon deelneem moes ek eers ‘n ‘toets’ slaag wat my ‘waardig’ genoeg sou maak om met die seuns te speel.
Hierdie ‘toetse’ het my meer oor myself en my perke geleer as wat Ouboet ooit kon raai.
Soms moes ek Wilbert-die-beneukte-stoet-bul, bekruip en ‘n klap op die gat gee voor ek laat spaander het en oor die klip kraalmuur moes spring. ‘n Ander toets het behels ek moes die wit bokram se knatersak ‘n tik met die plathand gee en weghol sonder dat hy my van my voete af kon afstamp. Sondag middae het ons gewag tot die oumense slaap, dan het ons beeskraal toe gesleep. Dit was groot sports om ‘n groot kalf aan die stert te gryp en op jou hakke deur die die beesmis strepe in die kraal te ‘ski’. Daar was ‘n befoeterde mannetjiegans van my ouma genaamd Hansel. Ons kon net Ouma se aarbeie ge-oes kry as ek net-net vinniger as Hansel kon hardloop voordat hy my ‘n bloukol in die been kon knyp. Magriet die vaal donkie was hondmak as jy haar eers gevang het. As ek vandag terugdink dink ek sy het die gevangery vreeslik meergeniet, as ek.
Ouboet se toetse het ek nie altyd met die eerste probeerslag geslaag nie, maar daar was net niemand anders om mee te speel nie. Die geheim was om te bly oefen…totdat ek dit kon regkry…
This entry was posted in Expat Living, Oumense se dinge, Skryfoefening, Vreemde dinge and tagged Afrikaans, Ouboet, Ouma, Plaas, Plaasdam on March 16, 2016 by Daniël Bezuidenhout.